Marek Hamšík

Marek Hamšík (* 27. júl 1987, Banská Bystrica) je  bývalý slovenský profesionálny futbalista, ktorý hral na pozícii ofenzívneho záložníka v tureckej najvyššej súťaži za klub Trabzonspor a v roku 2023 sa vrátil  za reprezentáciu za slovenský národný tím, v ktorom bol kapitánom. Do roku 2017 bol vice-kapitánom, počas toho ako bol kapitán Martin Škrtel. V Júni roku 2023 ohlásil koniec futbalovej kariéry.

V roku 2013 ho označil magazín Bloomberg za 8. najlepšieho hráča Európy. Niekoľkokrát patril do najlepšej jedenástky Serie A.

Za Neapol má Marek Hamšík na konte 121 gólov, od legendárneho Diega Maradonu (115) sa odpútal gólom do siete Sampdorie Janov (3:2) v domácom zápase 18. kola talianskej Serie A 2017/2018.

V roku 2017 prijal ponuku byť ambasádorom verejnej zbierky Biela pastelka podporujúcej aktivity a pomoc nevidiacim a slabozrakým ľuďom na Slovensku.

 Klubová kariéra 
Aj napriek tomu, že Hamšík sa narodil a vyrastal v Banskej Bystrici, nikdy nenastúpil za hlavný miestny klub FK Dukla Banská Bystrica. Ako dorastenec hrával za menej známy klub Jupie Podlavice. V roku 2002 podpísal zmluvu so Slovanom Bratislava. Za A-mužstvo Slovana odohral 6 zápasov, v ktorých strelil jeden gól. Do talianskej Brescie prestúpil v roku 2004 za 500 000 eur ako 17-ročný talent. Prvý zápas za Bresciu odohral v marci 2005 v lige proti Chievo Verona. Neskôr v sezóne skončila Brescia na 19. mieste a zostúpila do Serie B. V sezóne 2005/06 odohral za Bresciu v druhej lige 24. zápasov a Brescia skončila na 10. mieste. V sezóne 2006/07 dokázal streliť 10 gólov v 40 zápasoch. Jeho futbalovým vzorom bol český reprezentant Pavel Nedvěd.

 SSC Neapol 
Hamšík sa napokon rozhodol prestúpiť do talianskeho klubu SSC Neapol. 28. júna 2007 nováčik Serie A oznámil, že s ním podpísal päťročný kontrakt. Prestup stál klub 5,5 miliónov € a prezident klubu De Laurentiis jeho príchod komentoval ako veľký prísľub do budúcnosti.

Jeho prvý štart za Neapol bol v zápase Talianskeho pohára proti Cesene. Neapol tento zápas vyhral 4:0, pričom Hamšík prihrával na prvý a sám strelil druhý gól. 16. septembra 2007 strelil v zápase proti UC Sampdoria svoj prvý ligový gól.

Počas zimného prestupového obdobia v sezóne 2007/08 o neho prejavila veľký záujem Chelsea, ktorá ponúkala 16 miliónov €, a Atlético Madrid. Hamšík ale napriek tomu zostal v Neapole. 18. marca 2010 podpísal so svojím zamestnávateľom novú 5-ročnú zmluvu.

Hamšík absolvoval svoj jubilejný 300. štart za taliansky prvoligový klub na štadióne Giuseppeho Meazzu, kde Neapol remizoval 0:0 s domácim Interom Miláno. Hamšík nastúpil v 70. min zápasu, 35. kola Serie A 2013/2014. V roku 2014 sa stal spolu s Neapolom víťazom Talianskeho pohára. Vo finále, ktoré sa hralo v sobotu 3. mája na Olympijskom štadióne v Ríme, zdolali Fiorentinu 3:1.

Hamšík bol taktiež najlepším strelcom v histórii SCC Neapol no 14. Júna 2020 ho o jeden gól predstihol jeho bývalý klubový spoluhráč Belgičan Dries Mertens.

 Dalian Pro 
Dňa 14. februára 2019 uzavrel zmluvu s čínskym klubom Dalian Professional (vtedy Dalian Yifang) za údajný poplatok 13 miliónov eur, čím ukončil jedenásť a pol ročné pôsobenie v Neapole. 3. marca debutoval v klube v otváracom zápase sezóny čínskej Superligy 2019, ktorý sa skončil remízou 1:1 na ihrisku Henan Jianye. V roku 2020 sa uvádzalo, že jeho týždenný plat bol približne 200 000 eur.

 IFK Göteborg 
8. marca 2021 podpísal ako voľný hráč zmluvu so švédskym klubom IFK Göteborg. Po ukončení zmluvy s čínskym klubom Dalian Professional hľadal cestu späť do Európy, aby získal hernú prax pred Majstrovstvami Európy 2020. Obrátil sa na švédsku Allsvenskan, kde bolo prestupové okno stále otvorené, a podpísal zmluvu s Göteborgom do 30. augusta 2021. Svoj debut za Göteborg absolvoval 19. apríla v ligovom zápase proti AIK, keď v 73. minúte nastúpil na ihrisko a tím zvíťazil 2:0. Svoj prvý a jediný gól za klub strelil 17. mája v remíze 2:2 s IK Sirius, keď skóroval prekrásnou strelou z polovoleja, ktorá bola neskôr vyhlásená za gól sezóny v Allsvenskan.

 Trabzonspor 
1. júla 2021 podpísal dvojročnú zmluvu s tureckým klubom Trabzonspor. Hamšík skóroval pri svojom debute v Süper Lig 16. augusta, keď jeho tím zvíťazil 5:1 nad Yeni Malatyaspor.

Dňa 1. júna 2023 Hamšík oznámil, že na konci sezóny ukončí futbalovú kariéru. So svojimi fanúšikmi sa rozlúčil v 37. kole tureckej ligy.

 Reprezentačná kariéra 
Hamšík reprezentoval Slovensko už v juniorských kategóriach. Hral v kvalifikácii na Majstrovstvá Európy hráčov do 17 rokov a neskôr hráčov do 19 rokov. Bol členom a oporou reprezentácie do 21 rokov.

Za A-mužstvo debutoval v priateľskom zápase 7. februára 2007 proti Poľsku, ktorý skončil 2 – 2. Svoj druhý zápas odohral v kvalifikácií na Majstrovstvá Európy 2008 proti Nemecku. Slovensko tento zápas prehralo 2 – 1 a Hamšík odohral celý zápas. Podľa neho Slovensko prehralo tento dôležitý zápas kvôli vlastným chybám.

Hamšík bol kapitánom Slovenska na Majstrovstvách sveta 2010 v Južnej Afrike. Doviedol Slovensko do osemfinále turnaja.

Po návrate z prvého kvalifikačného zápasu o postup na Majstrovstvá sveta 2014 v Litve porušil po príchode na Slovensko spolu s ďalšími troma spoluhráčmi večierku.

 Štatistiky 

 Klub 
KlubSezónaLigaPohárEurópaOstatnéSpoluDivíziaZápGólyZápGólyZápGólyZápGólyZápGólySlovan Bratislava2004 – 052. liga61———61Brescia2004 – 05Serie A10———102005 – 06Serie B24041——2812006 – 07401051——4511Spolu651092——7412Neapol2007 – 08Serie A37931——40102008 – 093292162—40122009 – 10371220——39122010 – 11371120102—49132011 – 123795182—50122012 – 13381110401044112013 – 142875080—4172014 – 15357411451054132015 – 163862062—4682016 – 1738123182—49152017 – 1838710100—2812018 – 19130—61—191Spolu408100305801620520121Dalian Pro2019Super League28231——313202014200——142Spolu42431——455IFK Göteborg2021Allsvenskan6100——61Trabzonspor2021–22Süper Lig2622040—3222022–23233306110334Spolu4955010110656Spolu576121478901730716146

 Prvý ligový gól: SSC NeapolSampdoria 2:0, 16. 9. 2007
 Prvý ligový hetrik: FC BolognaSSC Neapol 1:7, 4. 2. 2017
 Stý ligový gól: SSC NeapolFC Turín 2:2, 6. 5. 2018
 Prvý gól v čínskej lige: Dalian ProŠanghaj Shenhua 1:0, 26. 5. 2019
 Najviac gólov v jednej sezóne: 12, SSC Neapol, 2009/10 a 2016/17

 Reprezentácia 
 Slovensko  RokZápasyGóly200792200893200911220101302011902012922013812014732015832016123201781201881201993202061202190202210202320Spolu13826

 Góly v reprezentácii 
  Por. č.DátumMiestoSúper  VýsledokTyp zápasu<center>1.13. 10. 2007Dubnica nad Váhom<center>7:0kvalifikácia ME 2008<center>2.21. 11. 2007Serravalle<center>5:0kvalifikácia ME 2008<center>3.6. 9. 2008Bratislava<center>2:1kvalifikácia MS 2010<center>4.19. 11. 2008Žilina<center>4:0kvalifikácia MS 2010<center>5<center>6.10. 2. 2009Limassol<center>2:3medzinárodný turnaj <center>7.5. 9. 2009Bratislava<center>2:2kvalifikácia MS 2010<center>8.17. 11. 2009Bratislava<center>1:0priateľský <center>9.15. 8. 2012Odense<center>3:1priateľský<center>10.12. 10. 2012Bratislava<center>2:1kvalifikácia MS 2014<center>11.10. 9. 2013Žilina<center>1:2kvalifikácia MS 2014<center>12.12. 10. 2014Borisov<center>3:1kvalifikácia ME 2016<center>13.<center>14.18. 11. 2014Žilina<center>2:1priateľský<center>15.14. 6. 2015Žilina<center>2:1kvalifikácia ME 2016<center>16.12. 10. 2015Luxemburg<center>4:2kvalifikácia ME 2016<center>17.<center>18.29.5. 2016Augsburg<center>3:1priateľský<center>19.15. 6. 2016Villeneuve-d'Ascq<center>2:1ME 2016<center>20.11. 11. 2016Trnava<center>4:0kvalifikácia MS 2018<center>21.10. 6. 2017Vilnius<center>2:1kvalifikácia MS 2018<center>22.13. 10. 2018Trnava<center>1:2Liga národov 2018/19<center>23.11. 6. 2019Baku<center>5:1kvalifikácia ME 2020<center>24.<center>25.19. 11. 2019Trnava<center>2:0kvalifikácia ME 2020<center>26.14. 10. 2020Trnava<center>2:3Liga národov 2020/21

 Góly v euróskych pohároch 
  SúťažSezónaFázaSúper  Výsledok  GólyGóly za SSC Neapol (15)<center>Liga majstrov<center>2011/2012skupina Villarreal CF<center>2:0<center>1<center>2:0<center>1<center>2014/2015play-off Athletic Bilbao<center>1:3<center>1<center>2016/2017skupina Benfica Lisabon<center>4:2<center>1 Beşiktaş JK<center>1:1<center>1<center>2018/2019skupina Crvena zvezda<center>3:1<center>1<center>Európska liga/Pohár UEFA<center>2008/20092. predkolo Vllaznia<center>5:0<center>1<center>2010/2011skupina Steaua Bukurešť<center>3:3<center>116/finále Villarreal CF<center>1:2<center>1<center>2014/2015skupina Slovan Bratislava<center>2:0<center>1<center>3:0<center>1štvrťfinále VfL Wolfsburg<center>4:1<center>2<center>2015/2016skupina Club Bruggy<center>5:0<center>116/finále Villarreal CF<center>1:2<center>1Góly za Trabzonspor (1)<center>Európska liga<center>2022/2023skupina Crvena zvezda<center>2:1<center>1

 Úspechy a ocenenia 
Reprezentačné
 osemfinalista MS 2010
 osemfinalista ME 2016
 účastník ME 202
Klubové 
 2× víťaz Talianskeho pohára 2012, 2014 s SSC Neapol
 víťaz talianskeho Superpohára 2014 s SSC Neapol
 3× vicemajster Talianska 2012/13, 2015/16, 2017/18 
 semifinalista Európskej ligy 2014/15
 majster Turecka 2022 s Trabzonsporom
 víťaz tureckého Superpohára 2022
Individuálne
 8× Futbalista roka (2009, 2010, 2013, 2014, 2015, 2016, 2017, 2018)
 2× Cena Petra Dubovského (2007, 2008)
 Oscar del Calcio najlepší mladý hráč Serie A v roku 2008
 3× v najlepšej zostave roka Serie A (2011, 2016, 2017)
 1× v najlepšej zostave Európskej ligy v sezóne 2014/15
 člen Klubu ligových kanonierov (110 gólov)
 2023 – Rad Ľudovíta Štúra II. triedy za mimoriadne zásluhy o rozvoj SR v oblasti športu, ako aj za mimoriadne šírenie dobrého mena SR v zahraničí

 Referencie 

 Iné projekty 

 Externé odkazy 
 Marek Hamšík na Sports-info.sk 
 Oficiálna webstránka

Kategória:Slovenskí futbalisti
Kategória:Hráči ŠK Slovan Bratislava
Kategória:Hráči Brescia Calcio
Kategória:Hráči SSC Neapol
Kategória:Hráči Trabzonspor
Kategória:Hráči Majstrovstiev sveta vo futbale 2010
Kategória:Osobnosti z Banskej Bystrice
Kategória:Hráči Majstrovstiev Európy vo futbale 2016
Kategória:Držitelia Radu Ľudovíta Štúra II. triedy